_:n900fec36dd3c43dfb7a3cd94dfd0c722xb0
<http://schema.org/articleBody>
"Все повече компании в САЩ обявяват планове за съкращения на персонал и затваряне на цели заводи заради слабия растеж в страната и задълбочаване на рецесията в много европейски държави, което води до продължителен спад в продажбите, пише Bloomberg.Ford Motor и Dow Chemical са последните две компании, които се присъединяват към нарастващия брой на северноамерикански фирми, обявили, че ще съкращават работници. Само от 1 септември до днес компании от САЩ са заявили че ще уволнят 62 600 служители в страната и чужбина, което е най-големият брой от началото на 2010 г., според данни, събрани от Bloomberg. А от началото на годината общо 158 100 души са били съкратени, което е значително повече от 129 000 съкращения на работни места за същия период на 2011 г.Ford затваря за първи път от десет години свои европейски фабрики за сглобяване на автомобили, като без работа ще останат повече от 5500 души, а през седмицата планирани уволнения обявиха още Dow Chemical, DuPont и АMD. Тези мерки съвпадат със спадащите приходи през третото тримесечие на повечето компании, които са дори под прогнозите на анализаторите. При това в последните седмици на президентската кампания в САЩ.&quot;Компании се казват: &quot;Няма смисъл да трупаме на склад голямо количество готова продукция, по-добре да забавим темпото, докато разберем какво ни очаква през 2013 г.&quot; каза Яна Сампсън, портфоли мениджър в Oakbrook Investments, управляващ активи за над $ 3 млрд. &quot;Има усещане за страх сред компаниите, които виждат, че икономическото възстановяване не се случва&quot;.От публикуваните досега финансови отчети за третото тримесечие на 204 компании от влизащите в индекса S&amp;P500, 120 са показали продажби, които са под прогнозираното от анализаторите.Тези резултати са подобни на тези за второто тримесечие, което е сигнал за работодателите, че могат да увеличат съкращенията през следващите две тримесечия, смята Джон Чаленджър, изпълнителен директор на Challenger, Gray &amp; Christmas, консултантска компания по човешките ресурси.Продажбите са по-слаби и това е &quot;сигурна рецепта, че съкращенията започват да се увеличават, тъй като компаниите искат да предприемат незабавни действия, за да покажат на своите акционери, колко бързо действат&quot;, коментира случващото се Чаленджър.Най-много съкращения на работни места (41 200) се падат на хардуерните компании и на тези за индустриално оборудване. Негативната класация се води от Hewlett-Packard, която обяви през септември, че планира до освооди от работа 29 000 души, повече, отколкото беше оповстила първоначално. Банките са следващите с планирани закриване на 19 хиляди работни места, показват данните на Bloomberg."
<https://www.capital.bg/biznes/kompanii/2012/10/26/1932845_amerikanskite_kompanii_sukrashtavat_vse_poveche/?ref=id>